JohanHeinsen/ENO huggingface dataset:
Viborger Samler, 1839-12-23
J Sagen Nr. 218. Qvistgaard mødte for Kjøbmand Aron Abraham Gunst i Holstebroe. contra: Mødte ikke - Kirkevægerne for Meirup Kirke, Knud He sel og Laust Agerbek. (Citanten, Komd. A. A. Gunst, der eier henved 1/2 Deel af Meirup Sogns Kirketiende, har under nærværende Sag sagsøgt de Jndstævnte, Værgerne for Meirup Kirke, i Anledning af at disse i Aaret 1838 uden hans Samtykke have indgaaet Accord med den nuværende Sognepræst i Meirup om, at denne skal levere Viin og Brød til Kirken mod en aarlig Godtgjørelse af 3 Tdr. Rug, og at de, da Citanten vægrede sig for at erlægge den ham for Aaret 1838 paalignede Andeel heri, have ladet Beløbet herfor – 5 Rbd. 5 Mk. 6 s. r. S. inddrive ved Udpantning hos Citanten.) Dom: "Herredstingsdommen bør ved Magt at stande. Det Jdømte at efterkommes inden 8te Uger efter denne Doms lovlige Forkyndelse under Adfærd efter Loven. Ved Hjerm Ginding Herreders Ret den 12te Juli 1839. er af Overauditeur, Bye- og Herredsfoged Petersen dømt saaledes: "Jndstævnte Kirkeværgerne i Meirup Sogn, Knud Hesel og Laust Agerbek, bør for Citantens Kjøbmand Aron Abraham Gunst i Holstebroe hans Tiltale i denne Sag fri at være, og bør Citanten betale Retsgebyhr, Skriversalarium og stemplet Papiir som om Sagen ikke havde været beneficeret og i Salarium til Jndstævntes befalede Sagfører, Prokurator Nielsen, 6 Rbd. Sølv. Det Jdømte at udredes inden 15 Dage efter denne Doms lovlige Forkyndelse under Adfærd efter Loven.
Viborger Samler, 1839-12-23
J Sagen Nr. 288. Ldsovprkt. Møller mødte for Prkt. Bierring i Randers, contra: Mødte - Smed Anders Nielsen af Raabye. (En inden Gierlev Onsild Herreders Ret den 1ste Juli 1839 afsagt Dom, hvorved Jndstævnte, Smed Ander Nielsen, er tilpligtet at betale Citanten, Prkt. Bierring, 300 Rbd. Sedler med Renter, er under nærværende Sag af Citanten indanket til Stadfæstelse.) Dom: "Herredstingsdommen bør ved Magt at stande Processens Omkostninger for Overretten betaler Jndstævnte til Citanten skadesløs. Det Jdømte udredes inden ste Uger efter denne Doms lovlige Forkyndelse under Adfærd efter Loven.
Viborger Samler, 1839-12-23
Ved Gjerlev Onsild Herreders Ret den 1ste Juli 1839 er af Landsoverrets- samt Hof- og Stadsrets=Assessor Bye- og Herredsfoged Claudi dømt saaledes: "Jndstævnte Anders Nielsen Smed i Raaby, bør indfrie den paastævnte af ham under 4de Octbr. 1836 til Rasmus Bugges Enke, Johanne Christensdatter, udstædte Panteobligation, og til Citanten, Prkt. Bierring i Randers, betale dens paalydende Sum 300 Rbd. Sedler med Renter deraf 4 pCt. fra Obligationens Dato indtil Betaling skeer. Saa bør Jndstævnte og betale Citanten Søgsmaalets Omkostninger skadesløs. At efterkommes inden 15 Dage efter denne Doms lovlige Forkyndelse under Adfærd efter Loven. Nr. 260. – Qvistgaard Actor contra Holm Defensor for Arrestanterne Jens Christian Baggesen, Niels Christensen, Hornum og Anders Sørensen Gjøttrup ogsaa kaldet Anders Huus, der tiltales for begaaet Jndbrudstyverie m.m. Underretsdommen er stadfæstet." - Ved Aars og Sleth Herreders Extraret den 19de Septbr. 1839 ere Arrestanterne J. Chr. Baggesen og Anders Sørensen Gjøttrup frifundne for Actors videre Tiltale, hvorimod Arrestanten Niels Christensen Hornum er dømt til at stryges til Kagen og derefter hensættes til Fæstningsarbeide sin Livstid.
Viborger Samler, 1839-12-23
Den 16de December.
Viborger Samler, 1839-12-23
J Sagen Nr. 271.
Viborger Samler, 1839-12-23
Ldsoprykt. Lykke mødte for Boghandler Nielsen i Kjøbenhavn, contra: Ldsoprykt, Bastrup mødte for Kjøbmand H. B. Momme i Horsens.
Viborger Samler, 1839-12-23
(Under nærværende Sag har Hovedcitanten, Boghandler Nielsen, paaanket til Stadfæstelse en inden Horsens Bytingsret den 13de Marts 1838 afsagt Dom samt en derefter den 23de April d. A. afholdt Udlægsforretning, hvorved der er gjort Udlæg i Contracitanten Kjøbmand H. B. Mommes Gaard m. m. i Horsens for et Beløb af 3,961 Rbd. 13 1/2 s. S.)
Viborger Samler, 1839-12-23
Dom: "Bytingsdommen og den paaankede Udlægsforretning bør ved Magt at stande, dog saaledes, at der i det Beløb, 3,961 Rbd. 13 1/2 s. S., hvorfor Udlæg er gjort, afgaaer 10 Rbd. 4 Mk. 13 s. S. Processens Omkostninger for Overretten betaler Contracitanten, Kjøbmand H. B. Momme, til Hovedcitanten, Boghandler Nielsen, skadesløst. Kongens Kasses Ret forbeholdes med Hensyn til, at den under Udlægsforretningen fremlagte Regning af 23de Juli 1838 ikke sees at være afskreven paa stemplet Papiir. Det Jdømte udredes inden 8te Uger efter denne Doms lovlige Forkyndelse under Adfærd efter Loven." Bed Horsens Byetingsret den 13de Marts 1838 er af Justitsraad Borgermester og Byfoged Ræder dømt saaledes: "Jndstævnte Kjøbmand Hans Brøchner Momme i Horsens bør til Citanten Boghandler J. Nielsen i Kjøbenhavn betalde paastævnte 3600 Rbd. Sølv med Renter 4 pCt. fra den 11te Decbr. 1836, indtil Betaling skeer, samt erstatte Citanten denne Sags Omkostninger skadesløst. At efterkommes inden 15 Dage efter denne Doms lovlige Forkyndelse under Adfærd efter Loven."
Viborger Samler, 1839-12-23
Den 23de April 1839 er af Fogden, Justitsraad Borgermester og Byfoged Ræder, eragtet saaledes: "Fogden erklærede i Henhold hertil lovligt Nam og Udlæg i Kjøbmand Mommes Gaard No. 31 med Grundlod, for foranførte 3961 Rbd. 13 1/2 s. Sølv, dog derved anden Mands lovlige og bedre Ret ubeskadiget, og blev det saaledes Udlagte af Vidnerne, der erklærede at kjende Eiendommen, ansat til en Værdi af 5000 Rbd. Sølv.
Viborger Samler, 1839-12-23
J Sagen Nr. 210.
Viborger Samler, 1839-12-23
Ldsoprykt, Bastrup mødte for Gaardmand Simon Mikkelsen af Aaes, contra: Ldsoprykt. Jespersen mødte for Sognefoged Peder Hansen, i Tvingstrup.
Viborger Samler, 1839-12-23
(Citanten, Gaardmand Simon Mikkelsen, paaanker under denne Sag en inden Woer og Nim Herreders Ret den 11te Januar d. A. afsagt Dom i en af ham imod Jndstævnte, Sognefoged Peder Hansen, som testamentarisk Universalarving efter en afdød Broder af Citanten, Skræder Thomas Mikkelsen, anlagt Sag angaaende 75 Rbd. 1 Mk. med Renter, Citanten formener at tilkomme hos Jndstævnte i Anledning af fornævnte hans afdøde Broders Ophold i hans Huus fra Mai 1833 til Novbr. 1835.) Dom: "Herredstingsdommen bør ved Magt at stande. Processens Omkostninger for Overretten ophæves. Den Kongelige Kasses Ret forbeholdes med Hensyn til, at den for Underretten fremlagte Regning af 2den August 1838 ikke sees at være afskrevet paa behørigt stemplet Papiir." Ved Woer og Nim Herreders Ret den 11te Januar 1839. er af Justitsraad Herredsfoged Bernth dømt saaledes: "Jndstævnte Sognefoged Gaardmand Peder Hansen bør for Citanten Gaardmand Simon Mikkelsens Tiltale under denne Sag fri at være. Processens Omkostninger ophæves. Det Sagen tilhørende stemplede Papiir har været forbrugt." Nr. 272. - Jespersen Actor contra Bastrup Defensor for Arrestanten Christen Jørgensen, der tiltales for Tyverie: "Dømt til at hensættes til Forbedringshuusarbeide i Viborg Tugt- og Forbedringshuus i 3 Aar. - Ved Hellum Hindsted Herreders Extraret den 23de Octbr. 1839 var Arrestanten dømt til at hensættes til Rasphuusarbeide i 4 Aar. Nr. 305. - Lykke Actor contra Nyboe Defensor for Arrestanten Peder Pedersen, der tiltales for Qvægtyverie paa Marken: "Dømt til at stryges til Kagen og hensættes til Fæstningsarbeide for Livstid. – Ved Nørvang Tørrild Herreders Extraret den 25de Novbr. 1839 var Arrestanten dømt til at stryges til Kagen og hensættes til Arbeide i Kjøbenhavns Fæstning sin Livstid.
Viborger Samler, 1839-12-23
Nr. 277. Møller Actor contra Bastrup Defensor for Mads Mogensen Halkjer af Viborg Arrest, der tiltales for Tyverie, Betlerie og Løsgjængerie: "Dømt til at hensættes til Fæstningsarbeide sin Livstid. – Ved Fiends Nørlyng Herreders Extraret den 5te Novbr. 1839 var Arrestanten dømt til at hensættes til Arbeide i Fæstningen sin Livstid. Nr. 284. - Jespersen Actor contra Krigsraad Deigaard Defensor for Willads Jensen Hvidberg af Nyekjøbing Arrest, der tiltales for Tyverie: "Herredstingsdommen er stadfæstet. Ved Morsøe Herreders Extraret den 4de Novbr. 1839 er Arrestanten dømt til at hensættes til Arbeide i Fæstningen paa Livstid. Nr. 251. – Qvistgaard Actor contra Holm Defensor for Arrestanten Adolph Lausen Jensen, der tiltales for Hestetyverie paa Marken m. m.; "Dømt til at stryges til Kagen og hensættes til Fæstningsarbeide sin Livstid." – Ved Kjer og Hvetboe Herreders Extraret den 1ste Novbr. 1839 var Arrestanten dømt til at stryges til Kagen og arbeide i Fæstningen sin Livstid. Nr. 278. - Lykke Actor contra Nyboe Defenfor for Arrestanterne Peder Jensen Kjøbsted og Abraham Larsen Loth, der tiltales for Jndbrud og Tyverie: "Herredstingsdommen er stadfæstet." – Ved Venneberg Herreds Extraret den 2de Octbr. 1839, ere begge Arrestanter dømte til at stryges til Kagen og hensættes til Fæstningsarbeide deres Livstid.
Viborger Samler, 1839-12-23
Efterretninger og ledige geistlige Embeder. Bredstrup Sognekald i Ribe Stift. Gl. Angivelse 170 Rd. Jndtægterne ere nu følgende: 1) Korntienden af Sognets 180 Tdr. Hartkorn, derunder indbefattet Qvægtienden og den dobbelte Tiende af Ullerup Sogn, der er henlagt under Trinitatis Sognekald i Fredericia, 95 Tdr. 2 Skpr. Rug. 2) Landgilde og Tiende af Annergaarden 22 Rbd. 3) Smaa redsel 1 Pd. Ost pr. Td. Hartkorn. 4) Offer og Accidentser omtrent 96 Rbd. Præstegaarden staaer for 3 Tdr. 1 Skp. 1 Alb. Hartkorn med 32 Tdr. Land god Jord. Enkepension udredes.
Viborger Samler, 1839-12-23
Døde. Kjøbenhavn: Administrerende Directeur for Kjøbenhavns Fattigvæsen, Agent og Urtekræmmer Jens Jonas Weybel, Ridder af Dannebrogen, 74 Aar; forhenværende Kjøbmand i Helsingøer, Chr. J. Adolph; Seminariel. Clausens Enke C. M. Byrum; Anna Christine Frey, f. Marcher; Oberstlieutn. af det borgerlige Jnfanteri, Mads Christensen Hall, 74 Aar; Elev af Høiskolen, Wilhelm Schmidt, næsten 22 Aar; Steenhuggersvend Emilius Christian Soelgaard, 37 Aar; Peter Feyerschou, 20 Aar; Kirstine Holm, f. Svends holm; Muursvend A. Worendt, 38 Aar 11 M.; Enke efter afdøde Reservechirurg A. C. Greibe, Johanne Kirstine Greibe, f. Sichsen, 83 Aar; Sophie Buch, f. Hoffmeyer, 59 Aar.
Viborger Samler, 1839-12-23
Nykjøbing paa Falster: Districtschirurg, Cancellieraad JacobS. Matzen, 58 Aar. - Svendborg: Camilla Dichmann, 19 Aar.Af de Landvæsenslærlinger, som Landhuusholdnings-Selskabet er allernaadigst bemyndiget til at udtage af den staaende Hærs Reserver, bleve fem dimitterede den 1ste November d. A., efterat deres Lærretid var udløben, og i deres Sted ere antagne fem nye Lærlinger, som derom ere underrettede herfra Selskabet. Ved at kundgjøre Forestaaende, nærmest til Efterretning for de mange Reserver, som have indgivet Ansøgninger om at antages til Lærlinger, men intet Svar have modtaget, tilføier man, at forsaavidt nogen af disse Ansøgende, saavel som andre unge Værnepligtige, der formedelst Mængden af Medsøgende ikke kunne antages iblandt de Lærlinger, som ere fritagne for Krigstjenesten, – alligevel maatte ønske at anbringes i tre, til fireaarig Lære under Selskabets Tilsyn, i alt Fald efterat have gjort den sædvanlige Garnisonstjeneste, vil man, paa deres Begjæring derom bestræbe sig forat anvise dem Tjenester, hvor de fortrinligen kunne lære, hvad en dygtig Avlskarl bor kunne udrette.
Viborger Samler, 1839-12-23
Kjøbenhavn, i det Kongl. Landhuusholdnings-Selskab, den 28de November 1839.
Viborger Samler, 1839-12-24
67 Aarg. Kongelig allern, privilegeret No. 187. Jøde, Dito Tidende. Forsendes med Brevposten i Danmark og Hertugdømmerne. Tirsdagen den 24de December 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-12-24
Udenlandske Efterretninger. Spanien. De ministerielle Madrider-Blade udtale det Haab, at Cortesvalgene i Hovedstaden ville, uagtet de Exalteredes Bestræbelser falde ud til Fordeel for Ministeriet. – Der ere solgte 25,425 af de saa kaldede Nationaleiendomme, kun taxerede til 107 Mill. Realer, for en Sum af 496 Mill. Realer. Cabrera fremturer i sin Grusomhed; Gouverneurer i Cantavicia har han ladet skyde; Gouvern, i Morella har han afsat; 8 andre carlistiske Anførere har han ladet slæbe til Vinarez, hvor 4 Galger strax bleve opførte. Espartero har, som bekjendt, udstedet en befaling, efter hvilken alle de Jndbyggere, hvis Paarørende tjene i Carlisternes Rækker, skulle udjages af Stæderne; til Giengield har Cabrera erklæret, at de Jndbyggere, hvis Paarørende tjene i Christinernes Rækker, skulle skydes.
Viborger Samler, 1839-12-24
Frankerig. Semaphore de Marseille beretter, fra Tunis en Ulykke, der tildrog sig ved Fortet LaGoulette, der behersker Tunis. Skibet SantissimoChristo, bestemt fra Malta til Tunis, med 117 Tdr. Krud ombord som Contrebande, er sprunget i Luften, Explosionen var saa heftig, at alle Husene i Fortet rystede, og Vinduesruderne sprang i Stykker; Beyens Palais har lidt meget. Skibet er splittet i tusinde Stykker, og imellem Bragstumperne saae man de lemlæstede Ledemod af det forulykkede Mandskab at flyde. Ni Mand af Skibsmandskabet og tvende Fremmede ere omkomne, kun Een var endnu ilive, da man fandt ham ved Strandbredden; dog døde han efter nogle Øieblikkes Forløb. Af ham erfarede man: at en Skibsdreng var gaaet ned i Kahytten med et Lys, strax derefter spranSkib og Mandskab i Luften, i samme Øieblik mærkede den Ulykkelige, at han var i Vandet. – Denne Tildragelse har henledet Øvrighedens Opmærksomhed paa den stærke Smughandel med Krud langs med den tunesiske Kyst. Strax efter Explosionen confisceredes et andet Fartøi, uden Flag og Skibspapirer, med en Ladning af 10 Centner Krud; et tredie, ligeledes ladet med Krud, søgte rum Sø, ved Susada blev en Caravane af 7 med Krud belæssede Kammeler anholdt af Beyens Soldater, da den om Natten vilde liste sig ind i det Jndre af Landet. Alt dette Krud, saaledes slutter Beretningen, gaaer over Kerran, Dscherid og den store Ørken, og er bestemt for Abdel Kader.
Viborger Samler, 1839-12-24
Le Temps beretter, at man i Lyon seer Vinteren med Ængstlighed imøde. Municipalitetet tør ikke undlade at antage sig de Fattiges Sag, da det for kort Tid siden har voteret 25,000 fres, til Hertugen af Orleans's pragtfulde Modtagelse. J Fabrikstaden St. Etienne har Magistraten voteret et Laan af 300,000 fres, for at kunne sysselsætte de Fattige med Arbeide. J Elboeuf, hvor mere end 3000 Fattige ere uden Erhverv, har Øvrigheden til et lignende Øiemed voleret 15,000 fres.
Viborger Samler, 1839-12-24
Ved den sidste Pairscreation havde man isinde at give to Coryphæer i Lægekonsten Sæde og Stemme i Palaiet i Luxembourg (Pairskammerets Forsamlingsted). Dou ble og Larrey vare de Notabiliteter, man havde tiltænkt denne Ære. Man forlangte, at de skulle opgive deres Praxis, hvilket paa en ædel Maade afsloges af Double, og dette havde til Følge, at ogsaa Laxreys Udnævnelse udeblev. Det havde i Sandhed været en Ære for det første franske Kammer at tælle to saadanne Mænd som Laxrey og Double, hvis Navnkundighed er saa almindelig anerkjendt, blandt sine Medlemmer, saa meget mere, som der i en af de næste Kammersessioner vil blive forelagt Kammeret et Lovudkast om Medicinal væsenet i Kongeriget. J en Række af Aar var Larrer første dirigerende Saarlægge paa Napoleons Felttog i Jtalien, Ægypten, Østerrig, Preussen, Spanien og Rusland. Det medicinske Pariser-Academies geniale og practiske Beretninger og de nødvendige Reformer i det franske Medicinalvæsen skyldes Doubles Pen Jtalien. Fra den italienske Grændse. Den franske Gesandt Latour Maubourg har i en Notetil Cardinal=Statssecretairen Lambruschini udtalt sin Bekymring over Hertugen af Bordeaux's Modtagelse hos Paven, og forlangt at Prindsens Ophold i Kirkestaten, maa indskrænkes til dette Aar. Man befrygter, at Hertugen i Carnevaltiden kunde komme i Forbindelser, som vilde indvikle ham i Jdeer og Projecter, der, naar Udførelsen glippede, maatte blive fordærvelige for den ubesindige unge Mand, – da den franske Regjering skylder sit Lands Rolighed, at statuere i forekommende Tilfælde et strengt Exempel, for at betage Andre Lysten til urolige Foretagender. – Virkelig hører man nu fra andre Sider, at Hertugens Familie allerede tager alvorlige Forholdsregler, for atter at bringe Flygtningen tilbage til sin Families Skjød. – Man synes at betjene sig af DonCarloss Fangenskab i Bourges til at imponere Regjeringen i Madrid. – Man vil vide, at Frankerig i den sidste Tid har bestræbt sig for at sikkre Hertugen af Nemours Dronning Jsabellas Haand, medens Englands Agenter til samme Tid udvikle den største Virksomhed for at bringe en fordeelagtig Handelstractat istand.
Viborger Samler, 1839-12-24
Jndenlandske Efterretninger.
Viborger Samler, 1839-12-24
Kjøbenhavn, den 21de December. Hans Majestæt har under 17de Decbr. allernaadigst resolveret saaledes: Da Vi ere forvissede om, at Vore kjære og troe Undersaatter, i taknemmelig Erindring af Vor høistsalige Forgjænger Kong Frederik den 6tes Velgierninger mod sit Folk, ville ønske at samles i GudsHuus til Bøn og Paakaldelse den Dag, da den Høistsaliges jordiske Levninger stedes til Hvile i Roeskilde Domkirke, saa ville Vi allernaadigst have anordnet, at paa hiin Dag, hvilken er af Os fastsat til den 16de Januar næstkommende, skal holdes Sørgeprædiken i Anledning af høistsalig Kong Frederik den 6tes Død i samtlige Landets Kirker saavel i Kjøbenhavn som i Kjøbstæderne og paa Landet, saaledes, at hvor flere Sogne ere annecterede, Sørge-Gudstjenesten holdes i Hovedkirken, om Formiddagen Kl. 9, og i Annerkirkerne saasnart Høitideligheden kan begynde efter endt Gudstjeneste i Hovedkirken, men, hvor der ikkun er een Kirke, paa en saadan Tid og Formiddagen, som Præsten efter locale Forhold maatte ansee som meest passende for Menigheden. Hvad Texten, der bliver at lægge til Grund for de ovennævnte Prædikener, angaaer, da ville Vi allernaadigst have valgt Salomons Ordsprog 2028: "Miskundhed og Sandhed skal bevare en Konge, og han understøtte sin Throne ved Miskundhed."
Viborger Samler, 1839-12-24
Den 17de De, modtog Hs. Maj. en Deputation fra de her i Staden sig opholdende Jslændere, bestaaende af Statsraad Finn Magnussen, Provst Petersen, Dr. Hjaltelin, Sproglærer Repp, Kjøbmand Hemmert og Cand. Christiansen. (Berl. Tid.)
Viborger Samler, 1839-12-24
Efter Høisalig Kong Frederik den Sjettes Død indfandt Rector magnisicus og en Deputation fra Kjøbenhavns Universitet sig i Hendes Majestæt Enkedronningens Palais, for Allerunderdanigst at bevidne Allerhøistsamme Universitetets Deeltagelse i hiin sørgelige Anledning. Hendes Majestæt hindredes saavel ved den dybe Sorg som ved Sygdom i at modtage Deputationen; Adressen blev derfor under 4de d. M. skriftligen tilstillet Allerhøistsamme, som derefter under 6te d. M., ved en Skrivelse fra Hendes Majestæts Hoschef til Rectormagnisicus, lod Kjøbenhavns Universitet tilkjendegive: At Hendes Majestæt med inderlig og hjertelig Tak skatter den Allerhøistsamme tiltænkte Bevidnelse og Deeltagelse i Anledning af Hendes Majestæts og Danmarks Sorg. Men da de smertelige Følelser, der saa rystende nedbøie Hendes Majestæts Sind og Stemning, i Forening med Hendes Majestæts Helbreds-Tilstand, ikke tillode Allerhøistsamme personligen at modtage Deputationen, saa anmodes Rector magnisicus at foranledige, at det blev alle Vedkommende tilfulde bekjendt, i hvilken høi Grad Hendes Majestæt Enke-Dronningen erkjender og er røkt ved den Deeltagelse, Kjøbenhavns Universitet, har udtalt i de ulykkeligste Dage af Hendes Majestæts Tilværelse. Paa samme Tid, som Universitetets Deputation, var ogsaa en Deputation fra Geistligheden, og ligeledes en fra Stadens Magistrat og 32 Mænd, tilstede i Hendes Majestæt Enkedronningens Palais i samme Anledning, men kunde heller ikke, af ovenanførte Aarsager, modtages af Hendes Majestæt Selv. (Dagen.) Adgangen til at see den afdøde Konges Liig paa Paradesengen er, ifølge den derom skeete Bekjendtgjørelse, aaben for Alle og Enhver fra Torsdagen den 19de til 3 Løverdagen den 21de, saavelsom Mandagen den 23de og Fredagen den 27de hver Eftermiddag fra Kl. 4 til 6, Løverdagen den 28de og Mandagen den 30te om Formiddagen fra Kl. 10 til 12 og om Eftermiddagen fra Kl. 4 til 6, samt Tirsdagen den 31te om Formiddagen. fra Kl. 10 til 12. (Kbhp.) Hs. Durchlaucht, Gouverneuren, har tilladt de Militaire at medtage deres Familier, for idag at see vor afdøde Konge paa lit de parade. Marschordenen er bestemt saaledes: 1) Regimentschefen med Stabsofficiererne; 2) Officierernes Damer (sections= eller rodeviis,); 3) selve Regimentet. Compagnierne anførte af deres Officierer; 4) Underofficierernes Koner og Døttre under Anførsel af 5) en sluttende Officier. – Om Officierernes Damer staae under Regimentschefens immediate Commando, driste vi os ikke til at sige; men i ethvert Tilfælde ansee vi det overflødigt at paaminde Dhrr. Officierer om at indprænte deres Damer Disciplinens og Subordinationens Grundsætninger. (Kbhp.)
Viborger Samler, 1839-12-24
For at give Kjøbenhavns Borgervæbning et Beviis paa Hs. Maj. Kongens Tillid, har Allerhøist samme befalet, at de indre Poster i det Palais paa Amalienborg, i hvilket Hs. Majestæt den Høisalige Konges Liig hviler paa Paradesengen og senere i castrum doloris overdrages til Borgervæbningen. Fra Onsdagen den 18de de og paa de Dage, da Adgangen til Sørgegemakket er aaben, skal et Compagnie Borgere trække paa Vagt paa Amalienborg og udsætte de Poster, som af Hs. Majestæts General=Adjutant nærmere anvises, samt bidrage til Ordens Vedligeholdelse paa Amalienborg Plads.
Viborger Samler, 1839-12-24
J Anledning af Bøndernes uskrømtede Tegn paa Kjærlighed og Taknemmelighed mod høisalig Kong Frederik den 6te, ved at have bedet om at maatte bære den Høi saliges Liig, naar samme er kommen udenfor Kbhavns Porte, læses i "Dagen" følgende smukke Digt, underskrevet: Christian Hansen. Danske Bonde, Sidste Ære, Mod Din kongelige Ven Vil Du vise ved at bære. Ham til Hvilestedet hen. Nu kan sandes, hvad saa ofte Hidtil man ei agted paa: Under simpel Vadmelskofte. Kan et trofast Hjerte slaae. Danske Bonde! Ja Du kjender Ham, der trolig stod Dig bi, Ham, der løste Dine Hænder, Gjorde Dig og Dine fri. Veemodsfuld Du ved Hans Baare Staaer med dybtbevæget Sind; Skam Dig ei – den stille Taare. Smykker jo Din brune Kind. Fredriks Krone var uplettet, Straalte med en sjelden Glands; –Men de Blomster, Han har flettet J Din gyldne Frihedskrands, Plei dem, Bonde, de vil funkle Gjennem Tidens mørke Muld, Og i Glandsen selv fordunkle Kongekronens røde Guld. Som en Yngling greb Han Stavnen Med en kraftfuld ovet Haand, Førte Skibet ind i Havnen. Ved sin Manddoms klare Aand. Og skjøndt mange Baand Ham lænkte Paa den forefulde Vei; Først og fremmest Drotten tænkte, Danske Bonde, dog paa Dig. Danske Bonde, Sidste Ære Mod Din kongelige Ven Vil Du vise ved at bære. Ham til Hvilestedet hen. Bemodsfuld Du ved Hans Baare, Staaer med dybtbevæget Sind; Skam Dig ei – den stille Taare Smykker jo Din brune Kind. –J et "Tilbageblik paa Fædrelandet siden 1784, helliget Sjette Frederiks Minde har Fuldmægtig Kleegivet en kort, anskuelig og smuk Charakteristik af vor elskede afdøde Konge, for at det ret maa staae klart for Alle, at Han var trofast mod sin Gud, trofast mod sit Folk, trofast i al sin Færd. Under 27de Novbr. sidstleden er gjennem Cancelliet udkommen en Placat, indeholdende yderligere Bestemmelser om Brandassurance-Væsenet paa Landet.
Viborger Samler, 1839-12-24
Jforgaars Aftes afholdtes et Møde af Repræsentantskabet for Nationalbanken. Foreløbigen kunne vi berette, at Directionen har meddeelt Repræsentanterne, at den, umiddelbart efterat Dommen i den Piperske Sag var afgjort, havde henvendt sig til Statsgieldsdirectionen og Roteringsvæsenet m.m., men at man desuagtet ikke har fundet sig foranlediget til at gjøre nogen Forandring med Hensyn til Udlaan paa Statspapirer. Angaaende Administrations-Omkostningerne ved Banken er den forenede Bestyrelse bleven enig om, at der skulde nedsættes en Committee, bestaaende af Prof. Scheel, Justitsraad Guldberg og et Medlem af Directionen, for at undersøge om nogle Besparelser kunne (Berl. Td.) indføres.
Viborger Samler, 1839-12-24
Fra Nytaar af vil der til Berl. Tidende udkomme et Søndagsnummer, hvorpaa der særskilt kan subscriberes.
Viborger Samler, 1839-12-24
Den af os tidligere omtalte mishandlede Rekrut er nu udkommen af Hospitalet, og, efterat være bleven forsat fra Castelsjægerne til 1ste Jydske – hjempermitteret. (F.)¬